*Η Αστροναύτισσα*

*Ρένα Καρθαίου*

*Φεύγω, πάω στο φεγγάρι*

*με βαλίτσες κι άλλα βάρη.*

*Παίρνω και μια σκούπα τόση,*

*σκόνες, στάχτες να σαρώσει.*

*Είμαι εγώ νοικοκυρά*

*και τα θέλω καθαρά.*

*Πάω να ρίξω χώμα σάκους*

***Λεξιλόγιο***

***σαρώνω*** *= σκουπίζω*

***κρατήρες*** *= κυκλικά ανοίγματα στην επιφάνεια της Σελήνης*

***γαζία*** *= δέντρο με κίτρινα χνουδωτά, ευωδιαστά λουλούδια που σχηματίζουν τσαμπιά.*

***ολόγιομο*** *= που είναι εντελώς γεμάτος*

*σε κρατήρες και σε λάκκους.*

*Πάω αέρα, πάω νερό*

*και λουλούδια ένα σωρό.*

*Πάω να φτιάσω μιαν αυλή*

*φεγγαρίσια, στρογγυλή,*

*με πολλά μυριστικά,*

*γλάστρες και βασιλικά.*

*Και στη μέση θα διαλέξω*

*μια γαζία να φυτέψω,*

*να ’χει ολάνθιστους χρυσούς,*

*μικροφέγγαρους ανθούς,*

*που το ολόγιομο φεγγάρι*

*για παιδιά του θα τους πάρει.*

*Κι όταν το άρωμά τους νιώσει,*

*μοναξιά δε θα ’χει τόση.*

*Αστροναύτισσα κινάω*

*στο φεγγάρι για να πάω,*

*κι αφού εκεί τα συγυρίσω,*

*πάλι θα γυρίσω πίσω.*

*Aνθολόγιο για τα παιδιά του Δημοτικού, μέρος δεύτερο, Oργανισμός Eκδόσεως Διδακτικών Bιβλίων, 1975*